LidanRubinov/Halacha-QA huggingface dataset:
שאלה: נשים בשמחת תורה: עכשיו חזרתי מהקפות שניות וממש הפריע לי שרק הבנים רקדו עם ספרי התורה.האם יש איסור הלכתי לבנות לרקוד עם ספרי תורה?אם כן למה?
תשובה: שאלתך היא קצת מורכבת מכיון שהיא נוגעת להרבה אנשים בנקודות, שהם מעדיפים להמנע מהעיסוק בה. לכן נשתדל לעקוף את המהמורות, ולענות על השאלה באופן ישיר ובהיר. (כמובן, סליחה על האיחור בתשובה) ראשית: האם יש איסור הלכתי לבנות לרקוד עם ספרי תורה: תשובה: לחלק מהנשים וודאי אין איסור. אמנם יש מנהגים שאוסרים על אשה במצבים מסויימים להחזיק ספר תורה (שולחן ערוך אורח חיים פח, א וערוך השולחן ומשנה ברורה שם). אז מהי הסיבה שנשים לא רוקדות עם ספר התורה? לדעתי, השאלה צריכה להיות הפוכה: מדוע שגברים ירקדו עם ספר התורה? הרי לא אמורים לרקוד עם ספר תורה, ספר תורה אמור להיות במקום, ולא לצאת ממקומו אלא בשביל קריאה. אז למה כן רוקדים עם ספר תורה? המנהג לרקוד עם ספר תורה הוא מנהג עתיק (יתכן שבעבר הריקודים היו מסביב לספר התורה, ולא כשמסובבים את הספר בחוץ) שנועד לכבוד התורה, ולכבוד המעמד שבו מסיימים את לימוד וקריאת התורה בכל שנה, לכן בשמחת תורה, התירו למשתתפי הקריאה, לרקוד איתה, ובכך להראות את החיבה והקשר המיוחד שבין התורה לעם ישראל. עכשו השאלה היא אחרת, האם כשהנהיגו לרקוד עם ספרי התורה, לכבוד התורה, האם הנהיגו זאת גם לנשים? ברור שהתשובה היא: לא. נכון אמנם, שפעם נשים פחות היו מגיעות לבית הכנסת, והיום יש נשים שמגיעות יותר (כמו כן מתרבה לימוד התורה לשם שמיים אצל נשים), אך השאלה הגדולה היא האם הכיוון הזה של לתת ספר תורה לנשים בא מכיוונן של הנשים שמשתתפות כל השנה בקריאת התורה, וכעת רוצות גם להראות את הכבוד שהן רוחשות לתורה, או שמא, זה בא דווקא מכיוונן של נשים שאינן פוקדות את בית הכנסת בזמן קריאת התורה, והדבר היחיד שמעניין אותן הוא לא להפלות נשים בזמן הריקודים. חשוב להדגיש: חוץ מהשאלה העקרונית, כמובן, שיש להמנע ממחלוקת, ולהשתדל שלא לעשות דברים שיעוררו מחלוקת גם אם חושבים שהם נכונים (מותר לשנות מפני ה ). בקצרה: אין כל כך בעייה הלכתית שנשים תחזקנה ספר תורה, אך הבעייה ההלכתית קיימת גם על גברים והתירו להם רק לצורך שמחת התורה, שמטבע הדברים שייכת פחות אצל נשים. מקווה שהועלתי עקיבא akivamakshivim gmail.com
שאלה: דבש ישמעאלים: לרב, האם מותר לאכול "לדר" העשוי ענבים, אשר מיוצר על ידי ערבים מוסלמים? האם יש בו גדר של "סתם יינם" או "דבש ישמעאלים"? בכלל, מה מבין המוצרים העשויים מענבים אסור לשימוש משום גדרים אלה? השאלה נשאלה על ידי בעלי, שנוהג לקנות ענבים ומוצרי ענבים מן הנשים הערביות המתגוררות ומוכרות ליד אלון שבות.
תשובה: לרב, האם מותר לאכול "לדר" העשוי ענבים, אשר מיוצר על ידי ערבים מוסלמים? האם יש בו גדר של "סתם יינם" או "דבש ישמעאלים"? בכלל, מה מבין המוצרים העשויים מענבים אסור לשימוש משום גדרים אלה? השאלה נשאלה על ידי בעלי, שנוהג לקנות ענבים ומוצרי ענבים מן הנשים הערביות המתגוררות ומוכרות ליד אלון שבות.
שאלה: כל מה שאנחנו עושים זה בשביל עצמנו?: דבר ראשון על האתר המדהים שלכם! אז ככה, מרגיש לי לאחרונה כאילו כל מה שאנחנו עושים אנחנו עושים בעצם בשביל עצמנו. אני מתנדבת, ומדריכה, משתדלת לעזור, ללמוד לפעמים בשביל הנשמה אך מרגיש לי. שאנחנו, או לפחות אני, מאד אגאויסטים. אני מתנדבת כי זה נותן לי תחושה טובה. אנחנו מקיימים מצוות ועוזרים אך בסוף כל אחד יקבל שכר לעמו. אנחנו עושים את כל מה שעושים בסופו של דבר כדי שלנו, לעצמנו יהיה טוב. נראה לי בעייתי. לא בטוחה אם הסברתי את זה נכון אז אני מקווה שתבינו. מרגיש לי כאילו גם אם אנחנו עוזרים זה לא טוב מספיק.
תשובה: מותק! מה שלומך? על המילים המחזקות וסליחה על העיכוב בתשובה את יודעת, כשקראתי את השאלה שלך אמרתי חשבתי שבעצם את כבר נתת את התשובה לעצמך למה? מוכנה להתחיל? היינו ילדים וזה היה מזמן טוב, אולי לא כ"כ מזמן, אבל בכל זאת כשהיינו ילדים קיבלנו את הדברים מובנים מאליהם. לימדו אותנו כבר בגן שלעשות חסד עם אחרים, לוותר לילדה אחרת בגן, להביא כיבודים לחברים - זה הדבר הכי טוב ואם נשים לב לזה, בכל פעם שעשינו מעשה טוב - קיבלנו חיזוק כלשהו מהסביבה, מההורים, הגננת או המורים. איכשהו בפנים נכנסה בנו המשוואה - עשה טוב כדי שתקבל טוב. הופ הופ טרללה גדלנו בשנה כמו שילד גדל, כך גם הנשמה שלנו גדלה. אם כשהיינו קטנים עשינו טוב אך ורק על מנת שנקבל טוב כרגע, את התבגרת ועלית מדרגה - את מרגישה בנפש שלך שאת רוצה לגדול, ולא רק לעשות טוב על מנת לקבל, אלא לעשות טוב כפשוטו. אז יש אנשים שמה שמניע אותם זה עדיין לעשות טוב על מנת לקבל טוב, וזה טבעי ולגיטימי ויש אנשים שרוצים לעשות טוב לא בשביל משהו, אלא בשביל מישהו - בשביל האחר נטו. גדלת והתבגרת ואת מבינה שלהישאר במקום הזה שלעשות טוב רק כי את רוצה לקבל טוב, הוא מדרגה, אבל את רוצה לעלות עוד מדרגה. אלו דברים שאין להם שיעור אבל אולי נשאל שאלה אחרת - האם זה בכלל ר לעשות כל היום רק חסד שלא על מנת לקבל משהו? הרי כתוב במפורש אלו דברים שאדם אוכל מפירותיהם בעולם הזה והקרן קיימת לו לעלום הבא. ומה הראשון? ג מ י ל ו ת ח ס ד י ם! כן, כן קראת נכון גמילות חסדים מטבעה היא משהו שהאדם נהנה בה בעולם הזה, וגם בעולם הבא אין כל דבר רע ליהנות מהחסדים שאנחנו עושים ולקבל עליהם את השכר שלנו אבל אם כל מה שמעניין אותנו זה רק אנחנו ואיך יעריכו אותנו ולהיות מדריכה כדי לשמוע את זרם ממטרות ההערכה אומרות: פשששששששש, זה לא מה שיחזיק את הברכה שבנתינה לאורך זמן. את צודקת שזה נראה לך בעייתי לעשות חסד אך ורק ממניעים אגואיסטיים, אבל אין כל רע לקבל שכר על המצווה שאנחנו עושים (ואולי נוסיף עוד שאלה למחשבה - הרי חסד של אמת הוא רק כאשר מלווים את המת, כאשר אין לו יכולת להחזיר לנו, אז האם יש בכלל דבר כזה חסד בלי לקבל כלום?) קדימה, הלאה הלאה אז מה הלאה? אנחנו מבינות שכמו שילדים גדלים כך גם התביעה שלנו בנפש גדלה ואומרת לנו שהנתינה הברורה מאליה של לעשות טוב על מנת לקבל טוב, כבר לא מספיקה לנו. הנפש דורשת משהו גדול יותר. התביעה הזו בנפש בעצם אומרת לך - תבדקי, כשאת עושה טוב, למה את עושה את זה? אין שום רע בלקבל שכר על המצוות, עובדה שכתוב שמקבלים שכר על גמילות חסדים אבל מצד שני נתינה אך ורק ממניעים אגואיסטיים לא מחזיקה מי יודע מה אז בואי נמצא את דרך האמצע דרך שבה גם את תוכלי לקבל, שזה טבעי לגמרי ומצד שני תוכלי לתת באמת לכן לפני כל החלטה שאת עומדת לעשות, לפני כל חסד תשאלי את עצמך - האם אני נותנת באמת, ומה אני מקבלת אלו שאלות מפתח שבע"ה יכוונו אותך לדרך המתאימה לך שיהיה המון ב"הצלחה! שבע"ה תזכי להמשיך לפעול ולעשות חסד ואם יש לך עוד שאלות - מוזמנת לפנות בת-חן batchenoh gmail.com
שאלה: מלאך ושטן גן עדן וגיהנם - מהם כל המושגים האלו?: ראשית רציתי להודות על האתר הנפלא הזה.אתם עושים עבודת קודש אמיתית. אני בת שירות בתיכון חילוני ואני נתקלת בשאלות שונות ששואלים אותי כל הזמן. רציתי לשאול מה היחס של היהדות לגביהנושא של שטן ומלאך וכן, כל העניין הזה של גן עדן וגיהנום. אשמח שתענו לי. ממש
תשובה: אכן אלו שאלות מצוינות. זו שאלה מאוד רצינית איך אנו מנגישים נושאים כאלו לחבר ה שאינם שומרים תורה ומצוות. אומר באופן כללי כי מלאך שליח שטן הכוח המקטרג. גן עדן מקום המנוחה גיהינום  ההכנה אל המנוחה. ועכשיו נרחיב. מלאך הוא כוח ספציפי, ממוקד, הוא שליח. כשאדם למשל מגיע לרמת הזדהות גבוהה עם רצון ה - הוא מלאך. השמש היא מלאך-היא כוח ספציפי. "לכל עשב יש מלאך המכה על ראשו ואומר לו גדל"-ככל הנראה אותו מלאך הוא לא אחר מאשר-הגשם! כך יוצא שכל רצון ה  שמתמקד בנושא אחד, שיש לו תפקיד אחד מוגדר והוא שליח לאותו נושא-הוא מלאך. השטן הוא נושא אחר. השטן הוא הדבר הטוב ביותר שיכל להיות לאדם-הוזשששא עוזר לו לגלות את עצמו. הוא יוצר את החוסר-ובעצם נותן לנו מקום להתקדם. תחשבי עולם מושלם בו כולם מושלמים בו הכל כבר עשוי- האם היינו קיימים בכלל? האם היה הבדל ביני לבינך? החיסרון הוא יתרון. הוא שיוצר לאדם את השאיפות, את היכולת להתקדם לגלות את עצמו כל פעם מחדש. בכל אתגר בכל קושי. כעת נשוב לגן עדן ולגיהינום. גן עדן הוא מקום בו האדם הוא עצמו, הוא כבר יודע מי הוא ומה הוא ומכאן הוא הולך ומתפתח מבלי גבולות ומגבלות הגוף. הגיהינום הוא ההכנה לכך, האדם לא תמיד מצליח להתנתק מכל הדברים שהם לא הוא במהלך חייו לא פעם האדם לדוגמא מזהה את עצמו עם גופו-למרות שהוא באמת באמת לא גוף-הוא הרבה יותר מזה. תפקיד הגיהינום הוא לזכך את האדם. יש כאלו שרואים זאת כעונש-אך האמת שגם בהסתכלות היותר פשטנית שזהו עונש-אבא מעניש כאשר אכפת לו, כאשר הוא רוצה שהילד שלו יצליח, יתקדם. כאשר הוא רואה שבנו-לא הוא. חוטא לעצמו-הוא מעניש-כי לפעמים יש גם צורך בכך. אלו הם הדברים בצורה פשוטה מאוד. וממש על קצה המזלג. אלו נושאים נרחבים שנאמר עליהם כל כך הרבה ונכתב עליהם כל כך הרבה והם עמוקים. ככלל, אני חושב שצריך כמה שיותר לפשט לגילאים נמוכים בעיקר כיוון שזה מסוכן לקפוץ ולכן צריך כמה שיותר להפוך את הדברים לפשוטים- גיהינום לדבר ברמת העונש אבל בהסתכלות החיובית כפי שצוין, גן עדן הוא מקום קבלת השכר- הוא המקום של האדם לאחר שעמל כאן כל חייו בין בנקים להחזיק משפחה כאשר השאלה היא לא כמה כסף הצליח להביא הביתה-אלא איזה אדם הוא יצא למרות או (בזכות) הכסף שהביא הביתה. מלאך-הוא כח חיובי ספציפי, מדוייק מאוד. בעל שליחות אחת שטן- סמל של כוח הרע בעולם שאנו מאמינים שגם הוא-לטובה  הרבה הרבה הצלחה! לכל עניין בשמחה! חנן. HANANB1081 gmail.com
שאלה: מאוהבת במישהו אך הוא לא מודע לכך: ו לאתר המדהים הזה!:) אממ.אני ממש התאהבתי בחבר של בן דודה שלי.וחבר שלו בכלל לא מכיר אותי.הוא ראה אותי כמה פעמים.אבל לא דיברנו או משו כזה. ומהרגע הראשון שראיתי אותו אני פשוט התאהבתי ברמות שאני חושבת עליו הרבה.! אשמח שתעזרו ושתיעצו לי. :)
תשובה: ו על ה חיממת את הלב   טוב, אז אולי הבשורה שאני אומר עכשיו לא תחדש הרבה אבל, הבשורה היא שאת נערה מתבגרת נורמלית ובריאה. ובגיל המתאים גם את מתחילה להתעורר ולגלות שיש עולם שפתאום את רואה אותו באור אחר- יש בנים סביבך, והם לא רק מעניינים, הם לא רק מסקרנים אותך, את גם רוצה את תשומת הלב שלהם, שיתעניינו בך, מחפשת את ההדדיות. זה עוד חדש לך, עוד מוזר, ואת רוצה יותר מזה, כי תכלס זה נחמד, זה מעניין. וזה מאד מושך. אז בשלב ראשון את יכולה להיות רגועה ולהבין שכל ההתאהבות, לא משנה במי, היא נורמלית ומראה על שהראש שלך הולך בצורה בריאה. ומה קורה עכשיו? יש מישהו, נראה שההיכרות שלכם היא די רחוקה, לא דיברתם אף פעם- ראיתם אחד את השני ולא יותר מזה. אז אפשר להגיד שההתאהבות הזו, כמו שאת מתארת אותה, נשמעת כמו  התאהבות ממבט ראשון, מישהו שאת לא מכירה אבל משהו בו מושך אותך, ונשמע שזה די חדש לך, ולכן קצת מוזר שיש מישהו שאת חושבת עליו הרבה. אם תקבלי את זה שזה דבר טבעי, ושאולי זה לא קשור למי שהוא אלא רק לעובדה שהוא משהו אחר ממה שאת מכירה, תוכלי לקבל את המחשבות האלה שלך, את עצמך, את זה שאת נמצאת בתחום שלא חשבת שתגיעי אליו, התחום שאומרים לך תמיד להימנע ממנו, להפריד בין בנים לבנות. מטריד אותך שהוא לא יודע את זה. האם את בכלל רוצה שהוא ידע את זה? התאהבות, או יותר נכון- הידלקות, הרבה פעמים כמו שהיא באה היא הולכת, זה ר, וזה בונה לנו את זה שלאט לאט בונים את ההסתכלות הנכונה יותר על בנים. אבל כשמגיעים לצעד קדימה- משהו כבר קצת עובר את הגבול, האבחנה בין משהו חיצוני- התאהבות בגלל חיצוניות, לקשר שאמור להיבנות על משהו עמוק יותר, עלול להיטשטש. כשתגיעי לזמן המתאים, ולמצב המתאים, תבני קשר עם מישהו שתרצי להכיר אותו, תלמדי לאהוב אותו בגלל מי שהוא, ולא מתוך התאהבות חיצונית בלבד. ולכן- זה ר וטוב שאת מגלה את העולם הזה, זה ר שיוצא לך לחשוב על מישהו, ואפילו אם זה הרבה. רק חשוב שתזכרי על מה מבוססות המחשבות האלה- על הבסיס הכי חיצוני שיש, מראה, בעיקר. ולכן חשוב לשמור על זה בגבולות שלו, במקומו. את מוזמנת לקרוא עוד קטע בנושא- מקווה שהצלחתי להרגיע את הבלבול, את מוזמנת לשלוח שאלות בכל עניין. הרבה הצלחה! אביטל Avitalb63 gmail.com
שאלה: שאלה שקיבלתי שלא מצאתי תשובה לסימולטור: אם השתמשתי בסכין בשרי וחתכתי שום בצל על קרש שמוגדר כפרווה. וזרקתח השום בצל לתוך סיר חלבי. מה דין הסיר? מה דין הקרש? והאם מותר להישתמש בסיר למאכלים חלביים או שהוא נאסר?
תשובה: יש תשובה בסימולטור בכל מקרה אם הסכין בת יומה - הקרש - בשרי. הסיר טרף וצריך להגעיל אותו. אם הסכין אינה בת יומה - הדין מתחלק לספרדים ואשכנזים: לאשכנזים הדין כנ"ל, ולספרדים הגר"ע יוסף מקל שהקרש פרווה והסיר מותר.
שאלה: מה זה ליצנות ולמה היא אסורה: מה זה ליצנות ולמה היא אסורה? איפה כתוב בתורה שליצנות היא אסורה? האם ליצנות זה לעשות צחוק מדברים רצינים? למה ליצנות זה דבר רע? איך חכמינו פרשו את זה כדבר רע? אני מנסה להבין את הלוגיקה. האם הכוונה לליצנות זה לשון הרע מדברים רצינים? לשון הרע זה גם לבזות או להפוך למושא ללעג ולצחוק. השואל.
תשובה: לך, ליצנות זה לעשות צחוק מדברים מסוימים. מה שקוראים בימינו סטנדאפ או  צחוקים  נקרא בהלכה בשם ליצנות. אסור לאדם להיות בחברת אנשים כאלו. כפי שאומר דוד המלך ברוח הקודש בתחילת ספר תהילים. במקום יש ליצים אסור אפילו לשבת לידם גם לא בשתיקה. הדברים הללו הם קרובים למעשה עמלק שעיקר חטאו הוא בכך שגילה שניתן להלחם בישראל ובלשון ח  קירר את האמבטי  ועיין בתורה בפרשת בשלח וברשי שם. הליצנות היא איסור בפני עצמו ואינו חלק מאיסורי לשון הרע. לאדם הלץ קשה עד בלתי אפשרי לשוב בתשובה. (עיין רמבם הלכות תשובה בתחילתם). לפעמים גם לומר דברים שמילולית הם מחמיאים אבל בטון לא נכון - עלולים להיות ליצנות. החפץ חיים מביא דוגמאות לכך כאשר אדם, בהערותיו גורם לאנשים ריחוק משיעור מסוים ומוסיף שעונם וגם מה שהם לא למדו מהשיעור, הוא על מי שביקר את השיעור. בהצלחה ובזהירות דוד לוי
שאלה: מידת העדינות: איך אפשר להגיע או לרכוש את מידת העדינות?
תשובה: הי יקרה, על שאלתך, וסליחה על העיכוב בתשובה. לקח לי לא מעט זמן להרהר ולחשוב מה באמת עונים על כזו שאלה מיוחדת. אז בואי נטפל בה בעדינות. ראשית עלינו להגדיר מהי השאיפה ומה זה בעצם אומר לרכוש את מידת העדינות. לי נדמה שעדינות משמעה שימת דגש לפרטים. זה מתאים למשל לקונוטציה הראשונה שעולה לי בראש והיא של נערה במאה ה17 שיושבת ורוקמת בשלווה אין קץ, וכן לנערה ההיא שבאמצע הלחץ של חודש ארגון קולטת את חברה שלה יושבת מבואסת וניגשת לדבר איתה. זה מתאים גם לאמא שמעירה את ילדיה בבוקר בחיוך רחב וגם לבחורה ששופכת את ליבה לפני ריבונו של עולם בתפילה, שירה או דמעה. אני חושבת גם שההתייחסות לפרטים שהגדרנו מגיעה מתוך ההבנה שהם יחד יוצרים הרמוניה שלמה, שלווה, בריאה ומתוקנת. על כן, עדינות היא גם הקשבה לנימים הדקים של הנשמה   לדעת מהו הצורך הנפשי שלי כעת, להבין מה אני מרגישה, מהם רצונותי. וכן גם יחס מכובד לגוף וסיפוק צרכיו. עדינות היא הסתכלות על הכלל דרך פרטיו, ולכן היא מכירה בחשיבות הדרך ולא רק השגת המטרה. העדינות מקדשת את הרגע ומעניקה לו משמעות. לעצור להריח רגע פרח הנקרה בדרך, להתעניין ולחוות את האדם שפגשתי לפתע, להוציא מתוק מעז ולגלות את הקסם שבשיעור מתמטיקה. אם כך, איך סוללים את הדרך לכזו מידה נעלה? לי נדמה שהמידה הזו טבועה בכולנו, רק שאולי לעיתים אנחנו לא שמים לב. כי מרוב שרציתי להיות מקובלת לא ראיתי איך אני מזניחה את חברות הילדות היקרות לי עד מאד, ובגלל שכל הקולים שומעים לועזי וצורחים את השירים בקול לא שמתי לב איך הסגנון ומוזיקה זרים לי ולא עושים לי טוב על הלב. לכן בעיניי המפתח לעדינות הוא ההתבוננות. לדעת להבחין במה שאי אפשר לקרוא, וגם לא לשמוע, אלא רק להרגיש. להקשיב לעצמך ולחשוב האם טוב לי, האם מה שאני עושה כעת משמח אותי, ולמצוא את הדרך לעשות רק מה שאת אוהבת בעזרת עבודה עצמית של הסתכלות בריאה והקשבה לנטיית הלב. כמו כן התבוננות מעמיקה על הקבוצה בה את נמצאת. זה יכול להיות משפחה כיתה חברות וכו. לנסות ולראות את היופי שבכל אחד ולהעצים אותו מהמקום הזה. להתייחס לקבוצה כאל גוף אחדותי בעל פרטים המזינים אחד את השני אשר לכולם תכלית משותפת. כי כשהמטרה נמצאת מול הפנים קל יותר לראות איך כל פרט ופרט תורם להשגתה ואז מתמלאים ביכולות לגלות סבלנות כלפי הפרטים ובכוחות להוציא מכל רגע את המירב. שימי לב שעדינות יש לרכוש בעזרת הרבה עדינות. להנות מהדרך, להבחין בצעדים הקטנים שעשית ולשמוח מכל שלב. וכמו בכל מידה אחרת, תמיד תמיד ישאר לאן להתקדם ואני גם בטוחה שאת יכולה להביט לאחור וראות באיזה מקום טוב את כבר נמצאת. אז אני רוצה לאחל לך בהצלחה. אני מקווה שתשובה זו מצליחה לפשט קצת מושג אמורפי זה, ואם לא מספיק את מוזמנת לפנות במייל. אדר שמח  ) מעיין maayanet yahoo.com
שאלה: שאלה לגבי בירור סולת לפני שימוש: רכשנו סולת עם הכשר, ארוז בשקית נייר כמו מלח או סוכר. ברור לנו שצריך לברור אותו לפני השימוש. אין לנו מידע כמה זמן המוצר עמד בחנות. מעבר לתאריך אחרון לשיווק שהוא עדיין רחוק. מה צריך לחפש בפעולת הבורר וכיצד נראים מה שמחפשים? מראש
תשובה: סליחה על העיכוב בשל תקלה טכנית אם זה עדיין רלוונטי מצ"ב הנחיות בנושא
שאלה: איך גדלים באמונה: אהלןD: אני מרגישה שסך הכל בניין האמונה שלי יציב מאד ומשום כך מאד מפריע לי התחושה שנשארים באותו הרמה כמו בגן. זה לא בדיוק כמו בגן אל המוסגים כמו שמים, אבינו שבשמים וגן עדן נשארו אותם המושגים. מאד קשה לי עם התחושה שעברתי שלב אבל השפה והביטויים הם על השמים כי ברור לי שזה לא בדיוק ככה. אשמח לדעתכם ואם תוכלו להפנות אותי למאמרים נוספים לעליית מדרגה ממש אשמח.
תשובה: מוריה יקרה, איזה כיף לך, שזה מה שחשוב לך, שאת בונה אמונה ורוצה שהיא תגדל איתך ביחד. ורוצה בהירות, הקשבה פנימית ועומק. אמונה היא דבר שכשחיים באמת כל הזמן בונים אותו, מבררים אותו עד שהוא הופך לתוכן החיים שלנו לגמרי. וזה מה שאת הולכת לעשות. והבירור הזה שלך שנובע מתוך רצון גדול יחזק אותך לבקש את ה  עוד יותר. בעיני, מה שכדאי לך לעשות הוא שני דברים: (1)כמו שכתבת, ללמוד דברים שיצירו בתוכך תמונה מדוייקת יותר של בהירות ההכרה בביטויים של מלכות ה  בעולם הזה ובעולמות העליונים. בעולם הבא שמעלינו עד כמה שאנחנו יכולים להבין כי הרוב מופלא ונסתר מאיתנו מאוד. מצרפת לך רשימה של ספרים שכדאי שתבחרי מתוכם מה שהכי מתאים לך ופשוט תלמדי בכיף: התבהרות, הרב ארז משה דורון ימות המשיח, על הגאולה וביאת המשיח במקורות היהדות, הרב מנחם ברוד דע מה שתשיב לעצמך, על אמונה וגאולה,הרב זאב קרוב בעין יהודית, יוחנן דוד סלומון וגם לשמוע שיעורים על הנושא באתרים כמו: מכון מאיר, אתר ישיבת בית אל, הדברות (2)לדבר עם ה  במילים פשוטות ולבקש ממנו שיתן לך להגדיל את הכלים שלך באמונה, שיתן לך יותר דיוק, איזון, דפוסי חשיבה שמקרבים אותך אליו ותודעה שמעצבת חיים של אמונה בוגרת יותר, אמונה של נערה מופלאה בת 17, שרוצה לגדול באמת. ועוד דבר: תשמחי בכל הטוב הזה שלך, ובכל שלב שאת מתקדמת, בכל לימוד חדש שאת הולכת לבנות עליו. ותזכרי שזה תהליך, והחיבור הנפשי לתכנים שאת הולכת להפגש איתם יכול לקחת זמן, תני לעצמך אותו ושגובה החיים הזה שאת מבקשת יבוא לאט, נכון ובטוב. ב"הצלחה מעריכה מאוד, נועה,
שאלה: התחזקות ויציאה מהבטלה.: אני בן 18 ואני מתחיל לחשוב על איך לקחת ברצינות את החיים שלי. בכל שנות התיכון חייתי בבטלה גמורה ולא עשיתי דבר. את השנה הזאת התחלתי בישיבה ואני אף מצליח ללמוד לעיתים אך עדיין קשה לי להקריב ולתת את כל כולי בהתמסרות לדברים שאני חושב שהם הדברים החשובים בחיים אנסה להמחיש לכם על מה אני מדבר לדוג קשה לי לקום בבקרים ואני לא עושה מאמץ אפילו לקום, קשה לי אז אני לא מתאמץ זה לא שאני לא מבין את חשיבות העניין אני מבין אבל אין לי מוטיבציה ועוצמה לקום בבוקר אותו דבר כל דבר שמצריך מאמץ מצידי. אמן ותוכלו לתת לי העצה והתבונה איך להגדיל את המוטיבציה והרצון לעבוד את ה כמו שצריך בהתמסרות מלאה והקרבת תאוות ורצונות הגוף.
תשובה: לשואל הצדיק והיקר נתחיל בכך שתיארת סיטואציה שקיימת אצל לא מעט אנשים רק שרבים מהם לא מציפים את הבעיה אלא "מתחרבשים" בתוך עצמם במקום למצוא את הדרך, הנתיב להתחיל לצעוד. אז אשריך שאתה לא משאיר את המצב כפי שהוא וחותר לשנות! אז כפי שאמרנו אכן המעבר בין ישיבה תיכונית לישיבה גבוהה הוא מהותי. עד כה היו רשימת מטלות פחות או יותר שהיית צריך לעשות, זאת תקופה שבאים לחוות, לנסות ולאו דווקא להשקיע בעומק או כפי שאתה עצמך אמרת-לקחת ברצינות את החיים. בישיבה שלאחר מכן אנו פתאום "לבד" כביכול מול הקב"ה-הכל פתוח. אפשרל קום אפשר גם לא. אז איך באמת הופכים את השאיפות למציאות? נתחיל בכך שעלינו להחליט, לא פעם אנחנו רגל פה רגל שם אנחנו צריכים לומר לעצמנו בפה מלא מה אני מעוניין להתקדם בו. שווה אולי אפילו לכתוב לעצמנו 2-3 נק  שאני מעוניין להתקדם בהם. נקודה נוספת היא להציב יעדים קטנים לדוג -שבוע לקום לתפילה בזמן, לצבור יום ליום אבל להשקיע בזה דהיינו- שחבר ישגע אותך, לשים שעונים מעוררים וכד. אך לא לסיים בכך-לציין לעצמך הצלחות, אפי  לקנות לעצמך איזה משהו.זה חשוב כי אנו לרוב מציפים לעצמנו את הנפילות ומשום מה את ההצלחות אנחנו רואים כמשהו שצריך להיות מובן מאליו. עוד טיפ חשוב הוא ללמוד נושא-לדוג  אי אפשר להתחבר ללימוד תורה מבלי להזדהות עם מה שאני עושה חשוב להבין בצורה אמיתית מדוע לכן נניח וזה הנושא שאני רוצה לעבוד עליו אני אלמד את חיי עולם של הרב אבינר על לימוד תורה ואם אני רוצה לעבוד על התפילה אני אשקיע זמן ביום ללמוד את "במעמד השחר" של הרב דוד חי הכהן- בשורה תחתונה אין קסמים-הכל עבודה! בעבודה אנחנו מגלים כמה כוחות יש בנו, כמה אנחנו מסוגלים. כמו כן חשוב לקבוע חברותות בזמנים קרטים-למשל על הבוקר(אפי  לפני התפילה) או בסוף יום כדי לשמור על מסגרת! ובעיקר-להאמין בעצמך כל יום, ולהתפלל על זה  שתהיה הרבה הצלחה אחי! השנים האלו בישיבה הן שנים מופלאות בהן יש לך הרבה זמן לגלות את עצמך, להתקדם, ולהעצים את האישיות שלך ובכך גם את עמ"י. אשריך! לכל עניין בשמחה  חנן. Hananb1081 gmail.com
שאלה: מכונת קפה בעבודה: במקום עבודתי יש מכונת קפה שבה הקפה מוכן ע"י קפסולות. כל אחד מהעובדים מביא את הקפסולות שלו לצורך הכנת הקפה. האם צריך לחשוש שאולי קפסולות של עובדים אחרים אינן כשרות? האם מותר להשתמש במכונה (עם קפסולות עם השגחת כשרות) כאשר איני יודע באילו קפסולות עובדים אחרים השתמשו ומתי?
תשובה: כיום יש תעשייה מאד אניפה של קפסולות קפה, עם תוספות וטעמים וכו  וכו  וכו. נכון להיום אין צורך להכשר על קפסולה של קפה בלבד בלי טעמים ותוספות. אולם לכל הקפסולות של סוגי הקפה האחרים צריך הכשר. יוצא אם כן שבמידה והשתמשו בקפה בלי כשר אזי יתכן והמכונה צריכה הכשרה. איני יכול לומר כך בוודאות כי יש גם כן חברות שיש להם כשרות על הקפסולות עם תוספות טעם. ישנם סוגי קפסולות עם כשרות. למשל: למשל בלינק זה כתוב שהכשרות היא על החברה אבל איני יודע הם על כל מוצריה
שאלה: תפילה - איך מכוונים ולא מרחפים?: מה זה תפילה?מה אני צריך לחשוב לכוון?איך מכוונים?איך דואגים לא לרחף?איך דואגים שמחשבות רעות לא יכנסו? על התשובות
תשובה: לשואל היקר נתחיל בכך ששאלתך היפה היא אחת השאלות החשובות שקיימות בימינו, בזמן בו אין בית המקדש וחלק מרכזי מאוד בקישור שלנו לקב"ה הוא בתפילה. אז כפי שהתחלנו-התפילה היא קשר. היא המקום בו הקב"ה נותן לנו מקום והופך אותנו להיות "שותפים" ברגע שאנו מתפללים אנו מראים איכפתיות אנו מראים אקטיביות במציאות אנו לא אדישים לה, בכל הרבדים. כמובן דיבור עם הקב"ה לו זכו רק הנביאים הוא לא פשוט כלל וכלל ואדם לעיתים יכול לשגות בכוונתו לפגוע באחר-לדוג  להתפלל לרפואתו של אדם שהגיע זמנו לעזוב את העולם ולהשתחרר מהכבלים של העולם הזה. לכן אנשי כנסת הגדולה שהשיקו לתקופת הנבואה גנזו בתפילה את הקודים עליהם צריך ויש להתפלל ואנו מתפללים מכח עמ"י. ז"א כאשר אני מתפלל רפאנו(ברבים-כל התפילה היא ברבים) אני מדבר על כלל עמ"י ובתוכם כמובן שישנו מי שמקשר אותי, אל האדם אליו אני יותר קשור ולמעשה מעורר אצלי את ההבנה שהוא צריך רפואה וגם כל עמ"י-רופא חולי עמו ישראל. אך התפילה קשה, כן זו עבודה-ולא סתם נקרת עבודה שבלב! אז איך מכוונים? כמה טיפים: - ללמוד!! כן אין קמים כדי להתקשר למילים להבנתם, למושג התפילה צריך ללמוד עליו ולכן אני ממליץ לקרא את ספרו של הרב דוד חי הכהן-"במעמד השחר" שהוא קליל ומצוין! או את ה  שפתי תפתח של הרב וידל-הם מצויינים! - להתקשר!! החיים שלנו דינאמיים כל יום אנו שומעים על דברים נפגשים עם מציאות אחרת-אפי  במקצת צריך לנסות לקחת אפי  סיפור אחד עליו אני רוצה להתפלל עליו אני רוצה לבקש מהקב"ה(חולה, מצב בעמ"י- פיגועים וכד, להצליח להתגבר על עצמי וכן הלאה) וכך התפילה לא הופכת להיות כפי שאנחנו לעיתים הופכים אותה-טקסט שחוזר על עצמו-אלא כל יום היא חדשה לחלוטין!! - להוסיף בתפילה גם במודים-מה טוב לי בחיים, מה אני מקבל מהקב"ה וכך לשמוח על הזכות שיש לי לבקש ובמקביל גם להודות. - כאשר מחשבה מתחילה להיכנס פתח את עיניך והסתכל על ארון הקודש או אל המרחב-זה בהחלט יכול להואיל. - אם מטריד מאוד מאוד משהו אפשר שיהיה לידך דף ועט-ומותר לכתוב! ולחזור לתפילתך(באלגנטיות ) וזהו. אשריך צדיק אם לא קלעתי או לא דייקתי בשמחה תמיד! חנן. Hananb1081 gmail.com
שאלה: מחפשת לדבר עם בנים.: אז ככה לפני בערך חודשיים הפסקתי לדבר בצורה עמוקה ורציפה עם בן מהסניף שלי הוא שנתיים מעלי וזה די הקל עלי אבל עכשיו אין לי שום "אקשן" אני אפילו די מתפדחת לקרוא לזה ככה ואני מנסה לחפש דברים אחרים לעשות או לדבר עם אנשים אחרים. הבעיה היא שאני די מחבבת את הבן ההוא מה אפשר לעשות וכשאני מעדיפה לדבר העדפה תיהיה לדבר עם בן כל שהוא. מה לעשות?
תשובה: יקרה, דבר ראשון קבלי את הערכתי הרבה. כל הכבוד לך שבחרת להפסיק. זו ממש החלטה נכונה בעיני שרק תעשה לך טוב. מצד שני נהדר שאת מרגישה שכיף לך לדבר עם בן. זה נפלא. שיחות עם בן שמעניין אותך זה משהו אחר. לא כמו עם בנות. וזה מעולה, כי ככה זה צריך להיות. זה שאת מרגישה ככה זה נפלא ואומר שאת נורמלית, שהגוף שלך מגיב נכון ושהרצונות שלך בריאים לגמרי. זה גם טבעי לגמרי שתרגישי שאת די מחבבת את הבן הזה. אבל בכל זאת את בוחרת להתגבר ולא לחזור לשיחות האלה. מתוך המקום הזה שמתחיל להיות ברור לך למה ההחלטה הזו היא הכי נכונה בשבילך כרגע, את תרגישי שלאט לאט התחושה הזו תעלם בהדרגה. לדעתי לא כדאי בשלב הזה לחפש בן אחר לדבר איתו. למה? אלוקים יצר אותנו באופן שנבנה את עצמנו בצורה תהליכית והדרגתית. לכל דבר בחיים יש את הזמן שלו. בגיל 15 עם הרגשות הבריאים והטובים שמתפתחים בתוכך זה הזמן שלך לעבוד על מי שאת הולכת להיות. לבנות אישיות שחושבת מה נכון ומה לא, ומה הקווים האדומים שלה ועל סמך מה קובעים אותם. להכיר את עצמך, לסמן במה את טובה ואת זה לחזק, וגם לזהות מה צריך לתקן. מפגשים ושיחות עם בנים, בשלב הזה, מתעתעים ומבלבלים אותנו, מציפים אותנו רגשית ולא עוזרים לנו להתמקד בבניין האישיות שלנו, אלא מרחיקים אותנו מזה מאוד. זה לא אומר שמעכשיו את מתחילה לחיות בהסתגרות ובצמצום אלא שבכל כיף שאת עושה צריך להיות משהו שעוזר לך לבניין העצמי הזה שלך ומקדם אותך בחיים. לדעתי מה שאת צריכה לעשות כרגע הוא לחפש דברים שיעשו לך טוב, במקום הדיבור הזה שכרגע לא מקדם אותך. מה למשל? (1)להפגש עם חברות, באולפנא, בסניף או במקום אחר ולחזק את הקשרים עם מי מהן שאת בוחרת. חברות היא מתנה. היא בונה ומעצבת אותנו מבפנים גורמת לנו ללמוד דברים חשובים על החיים ועל עצמנו, כמו להקשיב, להבין כאב של אחרים ולשתף. תעשו כיף ביחד, אפשר להנות מהדברים הכי פשוטים שיש, כמו: לאכול יחד ארוחת ערב, לעשות הליכות, ללמוד משהו שמעניין אותך בעבודת ה  יחד בחברותא פעם או פעמיים בשבוע. (2)להתנדב במקום שאת מרגישה שצריך אותך, ויש הרבה מאוד מקומות כאלה. תבדקי באיזור שאת גרה בו. אני מצרפת דוגמאות: חונכות לילד ממשפחת מצוקה, סיוע לקשישים, מיון ואריזה של מצרכי מזון לנזקקים. לתת משלנו לאחרים פשוט ממלא שמחה וכוח. (3)יש תחום שאת מוכשרת בו או שהיית רוצה לפתח? אומנות, צורפות, נגינה, תנועה ומחול, כתיבה, בישול? כדאי לך לחשוב בכיוון הזה כי זה יכול להיות ממש כיף. מחכה לזמן שתתחילי להיות חופשיה ומאושרת עם זמן מלא בדברים טובים שאת בוחרת ובכיף. ועוד דבר, תדעי שאלוקים רואה את מה שאת עוברת, ואת הבחירות הנכונות שלך במצב המורכב הזה, שברור שמה שהכי בא לך עכשיו זה לחזור לשיחות העמוקות שנוגעות לך בנפש, או למצוא בן אחר לדבר איתו. ואת אומרת לעצמך. לא, אני לא הולכת להשאב למקום הזה מחדש. אני בוחרת במה שאתה רוצה ממני. אני נותנת לך את הזמן הזה. ואין לך מושג כמה זה יקר בעיניו. הוא מרגיש ויודע מה מחולל אצלנו בנפש עמוק בפנים הכי טוב מכולם. והוא איתך בתהליך המופלא הזה שאת בוחרת בו, כל יום מחדש. אין לך מושג כמה אני מעריכה את הצעד הזה שלך. מקוה שקצת עזרתי, אם יש לך עוד שאלות מוזמנת לשלוח אלי, רק טוב ושמחה ובהירות ואור גדול, ממני נועה,